In nomine sanctæ Trinitatis. Notum sit cunctis sane sapientibus, quod ego Wilelmus dono Deo et sanctis apostolis ejus Petro et Paulo, ad locum Cluniacum, aliquid de mea hereditate quæ est sita in pago Matisconense, in villa Masiriaco, videlicet unum mansum cum omnibus appenditiis suis, scilicet campis, pratis, silvis, et unum servum, nomine Albericum, et mansus vocatur in Ardeum, totum ab integro, quesitum, ad inquirendum, transfundo de mea potestate in monachorum Cluniensium dictionem. Si quis autem hanc nostram donationem calumpniare presumpserit, maledictus sit; et ut firmum permaneat, manu firmavi propria. S. Wilelmi, qui fieri et firmare rogavit. S. Gonterii.